Subject: Vs: Virumaa Teataja - CBD
From: "Kristi Sarap" <[email-masked]>
To: <[email-masked]>
Date: Mon, 9 Mar 2026 15:46:23 +0200

Saatja: [email-masked] <mailto:[email-masked]> 
<[email-masked] <mailto:[email-masked]> >
Saatmisaeg: reede, 6. märts 2026 11:09
Adressaat: RA Kommunikatsioon <[email-masked] 
<mailto:[email-masked]> >
Teema: Virumaa Teataja - CBD
Tähtsus: Kõrge

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

 Tere!

Kirjutan teile maakonnalehest Virumaa Teataja. Nimelt olen hetkel lugu 
tegemas CBD’st ning seda sisaldavatest õlidest, suitsudest ja muust 
sellisest. Selgub, et tegelikult on CBD’d sisaldavate toidulisandite müük 
nii Eestis kui ka Euroopa Liidus ebaseaduslik ent suvised laadad on täis 
putkasid, kus müüakse CBD õlisid kui ka eelnevalt rullitud suitse, mida 
inimene tarbida saab. Lisaks reklaamitakse juurde, kuidas see leevendab 
stressi, vähendab ärevust ja depressiooni. Ka ettevõtted ise oma kodulehel 
kirjutavad, kuidas seadusest tulenevalt ei saa nad kliendile soovitada, et 
seda manustatakse ent järgmises lauses öeldakse, et vastavalt kliendi 
tagasisidele võetakse neid enamasti tilkadena 5 kuni 10 tilka päevas 
vastavalt kehakaalule ja sümptomitele.

Kuvatõmmised Eesti firma kodulehelt (neil on ka e-pood), kes nii müüb kui ka 
toodab CBD sisaldusega õlisid:

Minu küsimused:
1. Kas CBD õlide ning ette rullitud CBD õisikuid sisaldavate suitsude 
müümine on seaduslik?
2. Eesti turg on taoliseid ettevõtteid täis, kes müüvad tegelikult 
ebaseadusliku kaupa. Kodulehel pole välja toodud tegevusluba ning samamoodi 
ei ole kirjas, ete tegelikult on tegemist ebaseaduslike toodetega. Kuidas 
selline tegevus lubatud on või kas on tegemist mingi halli territooriumiga, 
mida ettevõtted ära kasutavad?
3. Mis kujul on CBD sisaldavate toodete müük lubatud? (Kosmeetika, õlid, 
tinktuurid, CBD’d sisaldavad teed jms.)
4. Üks firma, kes CBD’d toidulisandina müüb on tegutsenud juba üle 6 aasta. 
Kuidas on võimalik, et ettevõte, kes müüb illegaalset kaupa, on saanud 
niivõrd kaua tegutseda?
5. Kes kontrollib seda, mida ettevõtted toidulisandina müüvad ning kas see 
on seaduslik või mitte?
6. Kodulehel on ka välja toodud, et õli on sertifitseeritud ning 
laboratoorselt testitud ent ühtegi tõestust selle kohta välja pole toodud. 
Kas pelgalt firma väitest piisab?
7. Eraldi on ka välja toodud pikk nimekiri erinevatest ainetest, mida need 
õlid sisaldavad ning mis peaksid justkui toiduklassi kuuluma ning olema 
legaalsed. Kas need päriselt ka on?
8. Kuidas saab tavainimene selles veenduda, et toidulisand mida ta 
internetist tellib on tegelikult ka legaalne?

Hetkel tundub olukord (vähemalt minu jaoks) küllaltki segane. CBD kui 
toidulisandi müümine on keelatud ent seda tehakse. Samas on aineid, mis 
kuuluvad toiduklassi, kuid samal ajal on Põllumajandus- ja Toiduameti poolt 
välja toodud, et süüa ega tarbida neid ei tohi, kuna puuduvad uuringud. Kas 
saaksite palun olukorrale natukene selgust tuua?

Ette tänades ning vastust ootama jäädes
Anette Mai Samolberg
Virumaa Teataja kaasautor